OpenLLM-France/wikimedia huggingface dataset:
# Sebastian Münster

Sebastian Münster (Ingelheim am Rhein, 1488ko urtarrilaren 20a - Basilea, 1552ko maiatzaren 26a) alemaniar kartografo eta kosmografoa izan zen.
1505ean Frantziskotarren Ordenan sartu zen eta lau urte geroago monasterio batean. 1518an Tübingengo Unibertsitatean ikasketak amaitu zituen. 1529an Ordena utzi zuen eliza luteranoko Basileako Unibertsitatean irakasle plaza bat onartzeko. Hebreera irakaslea izan zen eta Hebrear Biblia argitaratu zuen.
Grammatica Chaldaica (Basilea, 1527), Dictionarium Chaldaicum (1527) eta Dictionarium trilingue latinez, grekoz eta hebreeraz argitaratu zituen. 1536an Europako mapa (Mappa Europa) bat argitaratu zuen. 1540an Ptolomeoko Geografiaren latinezko edizio bat argitaratu zuen.
1544koa da bere Cosmographia, , 24 edizio izan zituen munduko mapa. XVI. mendeko liburu ezagunenetako bat izan zen, eta Hans Holbein Gaztea, Urs Graf, Hans Rudolph, Manuel Deutsch eta David Kandel artisten xilografiak zituen, baita lau kontinenteetatik bereizitako mapak ere.
1551n Rudimenta Mathematica argitaratu zuen eta hurrengo urtean izurriak jota hil zen.

## Iruditegia

* Sebastian Münsterren estatua Ingelheimen
* Cosmographia
* Cosmographia
* Ingelheim Cosmographian
* Sebastian Münster, 1628
* Europa regina Münsterren Cosmographian, 1570
* Tabula Novarum Insularum, 1540
* Novae lnsulae XXVI Nova Tabula (1552)

## Kanpo estekak

* Datuak: Q61073
* Multimedia: Sebastian Münster / Q61073
# Sebastian Salaberria

Sebastian Salaberria Iartzabal (Oiartzun, Gipuzkoa, 1915eko abenduaren 26a - Hernani, Gipuzkoa, 2003ko abuztuaren 16a) bertsolaria eta euskal idazlea izan zen.

## Biografia

Oiartzungo Elbitxuri baserrian jaioa, Gerra Zibilean ibili zen.. Altxatuen armadan erroldaturik, gerran jaso zituen tiroen ondorioz ezker oina moztu behar izan zioten eta beste hankan zauri latzak izan zituen. Gero, Donostiako ur-andelean lan egin zuen. Kontakizun modu tradizionala erabili zuen Neronek tirako nizkin (1964) eleberrian; Salaberria bera da eleberri horren protagonista, eta gerra garaiko oroitzapenak kontatzen ditu. Bertso jarriak ere idatzi zituen, eta 1984an ale batzuk bildu eta Nere soroko emaitzak lanean argitaratu zituen.

## Lanak
### Narrazioa

* Neronek tirako nizkin (1964, Auspoa)
* Sagardotegiak (1997, Sendoa)

### Bertsoa

* Nere soroko emaitzak (1984, Auspoa)

## Erreferentziak

* ↑ Sebastian Salaberria literaturaren zubitegian
* ↑ Auñamendi Eusko Entziklopedia. Sebastián Salaberria. .
* ↑ Zabala, Juan Luis. (2015-12-24). «Bertsoak idaztetik eleberrigintzara» Berria.
* ↑ «Sebastián Salaberria Yarzabal nace el 26 de diciembre de 1915 en Oiartzun» Euskonews (466) 2008/12/19 - 2009/01/02.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q11947955
# Sebastian Segurola

Sebastian Segurola (Azpeitia, Gipuzkoa, 1740 – La Paz, Peru, 1784) gipuzkoar militarra izan zen.

## Biografia

Larejarca probintziako korrejidore izan zen (Charcas, Peru), eta 1780-1782 urteetan, espainiar erresistentziaren antolatzailea izan zen, Tupac Amaru II.a perutar iraultzailea buru zuen matxinadari aurre egitearren. La Pazeko gobernari izendatu zuten ondoren. Sitio y defensa de la ciudad de La Paz, en el Perú, contra los indios rebelados en 1782 obra idatzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q16583890
# Sebastian Seidl

Sebastian Seidl (Nürtingen, Baden-Württemberg (Alemania), 1990eko uztailaren 12a) judo borrokalari alemaniarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), Alemania ordezkatuz, brontzezko domina lortu zuen talde mistoko kategorian (Israelgo taldearekin elkarbanatuz), Frantziako taldearen (urrezkoa) eta Japoniakoaren (zilarrezkoa) atzetik. Honako hauek osatzen zuten Alemaniako taldea: Johannes Frey, Karl-Richard Frey, Jasmin Grabowski, Katharina Menz, Dominic Ressel, Giovanna Scoccimarro, Sebastian Seidl, Theresa Stoll, Martyna Trajdos, Eduard Trippel, Anna-Maria Wagner eta Igor Wandtke-k.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Mistoa taldeka, |

## Erreferentziak

* ↑ «Sebastian Seidl» JudoInside.com-en 2021-11-02an begiratua (Ingelesez)
* ↑ «Sebastian Seidl» olympedia.org 2021-11-02an begiratua(Ingelesez)
* ↑ «Sebastian Seidl» Olympics.com 2021-11-02an begiratua (Gaztelaniaz)
* ↑ «Judoa, mistoa taldeka, emaitzak 2020» olympedia.org (Ingelesez)

## Kanpo estekak

* Datuak: Q20645088
* Multimedia: Sebastian Seidl / Q20645088
# Sebastian Lizaso

    Artikulu hau bertsolari txapeldunari buruzkoa da; beste esanahietarako, ikus «Lizaso (argipena)».
Sebastian Lizaso Iraola (Azpeitia, 1958ko urtarrilaren 20a) gipuzkoar bertsolaria da, Joxe Lizaso bertsolariaren semea. Bi seme ditu Beñat, bertsolaria, eta Jon, bertso eskolako ikaslea.

## Bizitza

Ogibidez saltzailea da. Publizitate enpresa batean eta automobilen salmentan urte askotan jardun ondoren, gaur egun, higiezinen arloan egiten du lan.
Joxe aitaren Landeta auzoko tabernan hasi zen bertsotan, Txapel, Lazkano eta Agirrerekin. Oso gazterik, hamar urterekin, kantatu zuen lehen bertsoa jendaurrean. 1980ko hamarkadan bertsolari ezagunenetakoa izan zen. Parte hartu zuen Euskal Herriko Bertsolari Txapelketa Nagusi guztietan finalista izan zen, eta 1986koan, txapela jantzi zuen. 1990eko hamarkadan ere maila bikainean aritu zen eta Andoni Egaña lagunarekin batera bertso saio ugari egin zituen Euskal Herriko herrietan barna. XXI. mendean belaunaldi berriei egokitzeko gaitasuna izan du.
2017ko abenduaren 17an, Barakaldoko BEC (Bilbao Exhibition Centre) zentroan, txapela jantzi zion Bertsolari Txapelketa Nagusia irabazi duen lehen emakumeari, Maialen Lujanbio Zugastiri.

## Txapelketak

* Bertsolari Txapelketa Nagusia:
** Txapelduna (1): 1986.
** Bigarrena (2): 1989, 1997.
** Finalista (5): 1982, 1986, 1989, 1993, 1997.

## Erreferentziak

* ↑ Lur entziklopedietatik hartua.

## Kanpo estekak

* Ibarluzea Santisteban, Miren, Sebastián Lizaso Iraola, Auñamendi Eusko Entziklopedia, euskomedia.org
* Datuak: Q12267261
* Multimedia: Sebastian Lizaso / Q12267261
# Sebastian Mendiburu

Sebastian Manuel Mendiburu Olano (Oiartzun, Gipuzkoa, 1708ko irailaren 2a – Bolonia, Italia, 1782ko uztailaren 14a) euskal idazlea eta jesulaguna izan zen. Batera eta bestera ibili zen misiotan hogeita hamar urtez. Kardaberazen laguntzaz, Jesusen Bihotzaren debozioa bultzatu eta hedatu zuen Euskal Herrian. Espainian jesuiten kontrako egozpen legea indarrean sartu zenean, preso hartu eta Italiara bidali zuten. Euskal Herrian ospe handia izan zuen, entzute handiko sermoilari bihurtu zen, eta Euskal Zizeron deitua izan zen.

## Bizitza

Sebastian Mendiburu Oiartzunen jaio zen, 1708an. 1725ean sartu zen Jesusen Lagundian. Iruñean egin zituen Filosofia eta Teologia ikasketak. Nafarroa Garaiko herri euskaldunetan ibili zen predikari eta misioak ematen. Hizlari fama handia lortu zuenez gero, «Euskal Zizeron» ezizena jarri zioten. Iruñeko gotzainaren eskariz, Filosofiako eta Teologiako katedraduna izan zen. 1767. urtean, Karlos III.ak jesuitak Espainiatik bota zituenean, Italiara jo zuen beste jesuitekin batera, eta Bolonian hil zen 1782an, hirurogeita hamalau urte zituela.

## Idazlanak

Mendiburuk zerabilen hizkera, gipuzkera baino gehiago, goi-nafarrera zen. Idazle gisa, Manuel Larramendiren eskolakoen artean sartua izan da. Izan ere, Larramendiren eragina norbaitengan antzematen bada Sebastian Mendiburu eta Agustin Kardaberaz egileengan da. Mendiburuk dantzak eta zezenketak ez zituen batere gogoko eta, ohiko erlijio gaiei buruz idazteaz gain, horri buruzko hainbat lan ere idatzi zituen. Estilo bikaina zuen. Hizkuntza ondo menperatzen zuen, zalantzarik gabe.

## Idazlanak
### Saiakera

* Aita Sebastian Mendibururen idazlan argitaragabeak. I. Liburua. Kristau Dotrina Igandeetako irakurraldiak (edizio kritikoa) (1982, Gero)
* Aita Sebastian Mendibururen idazlan argitaragabeak. II. Liburua. Fest-Egunetako irakurraldiak. San Franzisko Xabierren bederatzi-Urrena. Larramendiz karta (1982, Gero)

### Erlijioa

* Jesusen Bihotzaren debozioa (1747): Aita Larramendiren gutun bat du hitzaurre.
* Jesusen amore-nekeei dagozten zenbait otoitz-gai (1760): Aita Larramendiren gutun bat du hitzaurre.
* Euskaldun onaren biziera, mezaren entzun-bide labur erreza, errosarioko amarrekoen asiera eta zenbait bederatz-urrun (1762)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012-10-02 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* «Sebastian Mendiburu», Literaturaren Zubitegia.
* Datuak: Q11947956
* Multimedia: Sebastian Mendiburu / Q11947956
* Jatorrizko testuak: Egilea:Sebastian Mendiburu
# Soulsbyville (Kalifornia)

Soulsbyville Ameriketako Estatu Batuetako erroldak esleitutako leku bat da. Tuolumne konderrian dago, Kalifornia estatuan. 2.092 biztanle ditu, 7,812182 kilometro koadroko azaleran banatuta.

## Ikus, gainera

* Tuolumne konderria

## Kanpo estekak

* Datuak: Q2568433
* Multimedia: Soulsbyville, California / Q2568433
# Soulten Sortzez Garbia

Soulten Sortzez Garbia Bartolomé Esteban Murillo margolariak 1678an egindako margolan bat da, Andre Maria (katolizismoan, Sortzez Garbia izenaz ere ezaguna) irudikatzen duena. Jean de Dieu Soult mariskalak eraman zuen Frantziara 1813an, eta horregatik jaso du haren izena.

## Historia eta deskribapena

Sortzez Garbiaren margolan ugariren egilea, Murillok, bere bizitzako azken urteetan, Andre Maria zuriz eta urdinez jantzia agertzen den formula ideal bat sortzen du, eskuak bularrean gurutzatuta, Ilargia zapaltzen eta begirada zerurantz zuzendua duela, bultzada igokari argi batekin, oso barrokoa, Andre Mariaren irudia, argiz, hodeiz eta aingeruz betetako espazio enpireoan jartzen duena, eta bi tradizio ikonografiko bateratzeko balio duena: Andre Maria Guztiz Garbia berarena eta Igokundearena.
Justino de Neve y Yébenesek enkargatua Sevillako Gurgarrien Ospitalerako, Jean de Dieu Soult mariskalak eraman zuen Frantziara 1813an, eta horregatik jaso du haren izena.
Ia mende betez Louvre museoan erakutsia, Pradoko Museoaren bilduman sartu zen Espainiako Gobernuak Frantziakoarekin 1941ean eginiko lan truke baten ondoren.

## Kanpo estekak

* Datuak: Q2456003
* Multimedia: The Immaculate Conception of the Venerable Ones, or of Soult / Q2456003
# Souljacker

Souljacker Eels taldeak estudioan grabatutako laugarren diskoa da.

## Kanpo estekak

* Datuak: Q2400161
# Sclafani Bagni

Sclafani Bagni Italiako udalerri bat da. Palermoko probintzian kokatuta dago, Sizilia eskualdean. 375 biztanle ditu, 134,9 kilometro koadroko azaleran banatuta.

## Mugakideak

Sclafani Bagnik honako udalerri hauekin egiten du muga:
Alia Caccamo Caltavuturo Cerda Montemaggiore Belsito Polizzi Generosa Scillato Valledolmo Vallelunga Pratameno Aliminusa Castronovo di Sicilia

## Kanpo estekak

* Datuak: Q489859
* Multimedia: Sclafani Bagni / Q489859
# Sciuscià

Sciuscià (ʃuʃˈʃa ahoskatua; eusk: 'zapata-garbitzailea') 1946ko Vittorio De Sica italiar zinema zuzendariaren film dramatikoa da. Italiar neoerrealismoaren film nagusienetariko batentzat jo ohi da.

# Argumentua

Oharra: Atal honek istorio osoa edo amaiera argitzen du.
Giuseppe Filippucci eta Pasquale Maggi lagunek zaldiak probatzen dituzte. Zaldi bat erosteko beste aurrezten ari badira ere, zaila da, izan ere, zapata-garbitzaileak dira Erromako kaleetan.

## Pertsonaiak

* Franco Interlenghi: Pasquale Maggi
* Rinaldo Smordoni : Giuseppe Filippucci
* Annielo Mele : Raffaele
* Bruno Ortenzi : Arcangeli
* Emilio Cigoli : Staffera
* Maria Campi

## Kanpo estekak

* Datuak: Q586310
* Multimedia: Sciuscià / Q586310
# Sclarita

Sclarita karbonato motako minerala da.

## Ezaugarriak

Sclarita karbonato mineralaren formula kimikoa hau da: Zn$_7$(CO$_3$)$_2$(OH)$_{10}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 - 4 da.

## Erreferentziak

* 1 2 (Ingelesez) «Sclarite: Mineral information, data and localities.» www.mindat.org (Noiz kontsultatua: 12-05-2019).
# Scleddau

Scleddau, Galesko udalerri eta komunitate bat da, Pembrokeshire lurraldean dagoena. A40 errepidean dago, Fishguard udalerritik 3,2 kilometro hegoaldera.
2011ko erroldaren arabera 1.013 biztanle zituen.

## Kanpo estekak

* Datuak: Q16540186
* Multimedia: Scleddau / Q16540186
# Sin

Mesopotamiako mitologian, Sin edo Nanna, Ilargiaren jainkoa da. Sin, akadieraz zuen izena da. Sumerrrentzat Nanna edo Zuen zen.
Adar eta bizardun agure bezala irudikatzen zen batzuetan, baina nagusiki, ilgora baten bidez irudikatu izan zen. Ixtar jainkosa semita edo Inanna sumertar jainkosaren aita bezala ere deskribatzen da, ondoren, ilargiko zetroa jarauntsiko zuena. Bere aita Enlil zen, eta bere zenbaki magikoa, 30a. Xamax eta Ixtarrekin batera, zeruarekin harremana zuen Semitar hirukoaren zati zen, mesopotamiar panteoira, Akadtar garaitik batu zena (K.a. 2200-K.a. 2100).

## Gurtza zentroak

Bere bi gurtza gune handiak Urreko E-kishnugal tenplua hegoaldean eta Harran iparraldean izan ziren. Sin jainkoaren gurtza, laster hedatu zen beste toki batzuetara eta Babilonia eta Asiriako hiri handi guztietan eraiki ziren ilargi jainko honen omenezko tenpluak.

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 4 or..
* ↑ (Ingelesez) «Sin | Moon, Babylon & Sumerian | Britannica» www.britannica.com 2023-11-09 (Noiz kontsultatua: 2023-11-29).
* ↑ (Gaztelaniaz) Blázquez, José María; Martínez-Pinna, Jorge; Montero, Santiago. (2011 (3. arg)). Historia de la religiones antiguas: Oreitne, Grecia y Roma. Cátedra, 13 or. ISBN 9788437628615..

## Kanpo estekak

* Datuak: Q217420
* Multimedia: Nanna (god) / Q217420
# Simões Filho

Simões Filho Brasilgo udalerri bat da, Bahiako estatuan kokatua. 114.441 biztanle ditu 201,577 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1645080
* Multimedia: Simões Filho / Q1645080
# Simón de la Torre

Simón de la Torre Ormaza (Larrabetzu, 1804ko urriaren 23a - Areatza, 1886) bizkaitar militarra izan zen, mariskal karlista izan zen.
1820an konstituzionalisten aurka matxinatu zen, Fernando VII.a Espainiakoa berriro absolutismo ezarri zezala eskatuz. Erregea hiltzean, Karlos Maria Isidro Borboikoaren alde egin eta mariskal izendatu zuten Lehen Karlistaldian. Rafael Marotorekin batera, Bergarako besarkada lortzeko lan egin zuen. Gerra ostean, espainiar armadan izan zen.
Hainbat urtez egon zen erretiroa hartuta, Gobernuak Kubako gobernadore militar izendatu zuenera arte; bi urteren buruan Puerto Ricoko uhartera joan zen teniente jeneral eta kapitain jeneral.

## Erreferentziak

* ↑ Auñamendi Eusko Entziklopedia. Simon de la Torre y Ormaza. .
* ↑ Pirala y Criado, Antonio. (2005). Vindicación del general Maroto y manifiesto razonado de las causas del Convenio de Vergara. Iruñea: Urgoiti editores ISBN 84-933398-8-1..
* Datuak: Q6128941
* Multimedia: Simón de la Torre / Q6128941
# Simões (Piauí)

Simões Brasilgo udalerri bat da, Piauí estatuan kokatua. 14.350 biztanle ditu 1.071,541 km²ko eremuan.

## Ikus, gainera

* Piauí

## Kanpo estekak

* Datuak: Q2089169
* Multimedia: Simões (Piauí) / Q2089169
# Simón Lekue

Simón Lekue Andrade (Arrigorriaga, 1912ko otsailaren 11 – Madril, 1984ko otsailaren 25a) bizkaitar futbolaria izan zen, erdilari moduan aritzen zena.

## Ibilbidea

| Kluba | Urtea |
| Baskonia KK | 1929-1930 |
| Deportivo Alavés | 1930-1932 |
| Real Betis | 1932-1935 |
| Real Madrid | 1935-1942 |
| Valencia CF | 1942-1947 |
| Chamberí CF | 1947-1948 |
| Real Zaragoza | 1948-1949 |
* Datuak: Q2707029
# Simón Bolívar (Paraguai)

Simón Bolívar Paraguaiko udalerri bat da, Caaguazúko departamenduan kokatua. 2017ko estimazioen arabera 6221 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q3961343
# Simón de la montaña

Simón de la montaña 2024ko Federico Luis argentinar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Simónek 21 urte ditu. Laguntzaile gisa egiten du lan etxe-aldaketetan. Janaria prestatzen eta komuna garbitzen ez dakiela ziurtatzen du, baina ohea egiten badaki. Duela gutxi, badirudi beste pertsona bat bihurtu dela....

## Aktoreak

* Lorenzo Ferro: Simón
* Kiara Supini: Colo
* Pehuén Pedre: Pehuén
* Laura Nevole: Mamá de Simón
* Agustín Toscano: Agustín
* Camila Hirane: Lucy

## Erreferentziak

* ↑ sansebastianfestival.com

## Kanpo estekak

* Datuak: Q125938891
# Simón del desierto

Simón del desierto 1965eko Luis Buñuel espainiar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Simon Kristau aroaren hasieran Ekialde Ertainean ugaldu ziren estilita ugarietako bat da, zutabe baten gainean igota basamortuaren erdian otoitz egiten duten santu edo aszeta horitako bat. Bere bizitzako azken 37 urteak Siriako basamortuko zutabe baten gainean igaro zituen Simeon Estilita pertsonaia historikoan oinarritzen da.

## Aktoreak

* Claudio Brook : Simón
* Enrique Álvarez Félix : Anaia Matías
* Hortensia Santoveña : Simonen ama
* Francisco Reiguera : Deabrua
* Luis Aceves Castañeda : apaiza
* Antonio Bravo : apaiza
* Enrique del Castillo : zauritua
* Silvia Pinal : deabrua
* Jesús Fernández : ipotxa
* Glauber Rocha
* Eduardo MacGregor
* Enrique García Álvarez

## Erreferentziak

* ↑ www.sansebastianfestival.com

## Kanpo estekak

* Datuak: Q2357585
# Simón Bolívar nazioarteko zubia

Simón Bolívar nazioarteko zubia (gaztelaniaz: Puente Internacional Simón Bolívar) oinezko eta ibilgailuentzako nazioarteko zubia da, Venezuelako Táchira eta Kolonbiako Norte de Santander biltzen dituena. Kolonbia eta Venezuela arteko mugako zubi honek Táchira ibaia zeharkatzen du.
Herrialde bientzako ekonomientzat oso inportantea da, izan ere, Venezuelara bidean doazen kolonbiar esportazioen %80a zubi honetatik doa.

## Historia

1919an eraiki zuten jatorrizko zubia, garai hartan Juan Vicente Gómez jenerala presidentea zena, eta, bere hitzetan, lan horrek ahaleginduta, "herrialdeak batuko lituzke, nazio arrebarekin egiten duen adeitasun-sorta gisa. Simón Bolívar askatzailearen idealetako bat, eta jenio hartako bi herriak eta independentziaren borroka loriatsu bera betiko elkarturik mantenduko dituen katebegi zorrotza izango litzatekeena ". Garai hartan Kolonbiako presidentea Marco Fidel Suárez politikaria zen.
1962an, egungo nazioarteko zubia inauguratu zuten Rómulo Betancourt (Venezuela) eta Alberto Lleras Camargo (Kolonbia) presidente ziren garaian.
2015ean, orduko Kolonbia eta Venezuelaren arteko krisia zela eta, Nicolás Maduro Venezuelako presidenteak zubia ibilgailuen trafikorako itxi zuen. Zubia ezaguna egin zen 2019ko Venezuelako krisian, bai venezuelarrak Kolonbiara joan zirelako, bai 2019ko otsailean Madurok itxi zuelako laguntza humanitarioa sartzea eragozteko. 2022tik aurrera, bi nazioen arteko merkataritza-pasabidea ireki zuten.

## Erreferentziak

* ↑ Reuters. (2018-5-19). Unconvinced by Election Venezuela Emigrees Stream Across Border. .
* ↑ BBC News. The bridge of desperation. .

## Kanpo estekak

* Datuak: Q3396757
* Multimedia: Puente Internacional Simón Bolívar / Q3396757
# Secret Wars

Marvel Super Heroes Secret Wars edota soilik Secret Wars (euskaraz Marvel Super Heroien Gerra Sekretuak edota Gerra Sekretuak) 1984-1985 artean Marvel Comics komiki argitaletxeak argitaratutako 12 alez osatutako saila izan zen. "Contest of Champions" ("Txapeldunen Dema") bildumarekin batera argitaletxe honek argitaratutako lehenbiziko crossover edo kontakizun gurutzaketak izan ziren. Jim Shooter, Mike Zeck eta Bob Layton komikigileek sortu zuten.

## Argumentua

Beyonder ("Haratagokoa") deritzon mugagabeko boteredun izaki kosmiko batek Lur planeta zelatatu eta superheroi eta superetsaiek elkarborrokatzeko duten ahalmenaz harriturik bi taldeak elkar borrokatu daitezen euren gogoz kontra galaxiaren bestaldean dagoen Battleword izeneko planeta artifizial batera lekualdatuko ditu. Orduan honakoa aipatuko die: Munduaz haratagokoa naiz. Hil ditzazue zuen etsaiak eta nahi duzuen oro zeurea izanen da. Niretzat ezinezkorik ez baitago. Ingelesezko jatorrizko esaldian izaki horrek I am from beyond ("Munduaz haratagokoa naiz") dioenez, berezko izenik ezagutzen ez zitzaionez "Haratagokoa" ("Beyonder") ezizena jaso zuen.
Superheroien taldearen buruzagia Captain America da eta superetsaiena berriz Doctor Doom.

## Kanpo estekak

* Secret Wars saila, Marvel Comics webgunea (Ingelesez)
* Datuak: Q472166
# Secret of the Incas

Secret of the Incas (euskaraz Inken Sekretua) 1954ko Jerry Hopper estatubatuar zinema zuzendariaren abenturazko filma bat da.
Askorentzat filma hau gerorra 1980ko hamarkadaren hasieran agertutako Indiana Jones pertsonaia eta bere filmen aurrekaria eta oinarria izan zen, filma honetako protagonista abenturazaleak daramatzan kapela eta jaka, nahi itxura eta izaera zinikoa Indiana Jonesen berdinak baidira.

## Argumentua

Inken kondaira baten arabera jainkoek Inka Inperioa suntsitu zutenean haien urre eta bitxiak Eguzkiaren Tenplutik ohostuak izan ziren, mende batzuk geroago zibilizazio hura berpiztu eta lapurtutako altzorra jatorrizko lekura itzulia izan omen zen. Harry Steele (Charlton Heston), eskrupulurik gabeko estatubatuar abenturazale gaztea altxor horren bila dabil, baita eta haren aurkaria den Edward 'Ed' Morgan (Thomas Mitchell) estatubatuar abenturazale zaharra ere, haien tartean Elena Antonescu (Nicole Maurey), Altzairuzko Oihaletik ihes egin berri den errumaniar errefusiatua egongo delarik. Hiruak ere, inken altxorraren pieza preziatuena den urrezko disko sakratu baten bilaketari ekingo diote.

## Aktoreak

* Charlton Heston: Harry Steele, abenturazalea
* Robert Young: Stanley Moorhead
* Nicole Maurey: Elena Antonescu
* Thomas Mitchell: Ed Morgan
* Glenda Farrell: Winston jauna
* Yma Sumac: Kori-Tika

## Kanpo estekak

* Secret of the Incas filmaren IMDBko fitxa irakurgai (Ingelesez)
* Datuak: Q7444182
# Section Paloise

Section Paloise Frantziako errugbi taldea da, 1902an sortutakoa, egoitza Bearnoko Paue hirian duena. Frantziako Top 14 txapelketan parte hartzen du. Hiru aldiz irabazi du Frantziako txapelketa, 1928an, 1946an eta 1964an, eta beste hirutan Yves du Manoir, 1939an, 1952an eta 1997an. 2000. urtean Europako Challengea irabazi zuen. Etxeko partidak Hameau estadioan jokatzen ditu 1991z geroztik, 80 urtez (1910-1990) Croix Du Prince-n jokatu ondoren.
Frantziako klub historikoa da, eta Bearnoko garrantzitsuena. Robert Paparemborde, François Moncla, Nano Capdouze eta Albert Cazenave errugbilari bikainek jantzi zuten Sectionen elastikoa; Euskal Herrikoen artean, berriz, Imanol Harinordoki eta Marc Etcheverry ditugu.
Zale eta babesle ugariren laguntzaz, Frantziako txapelketa nagusian finkatzea du helburu. Egun TotalEnergies du babesle nagusia. Multinazional horrek pisu handia du Paueko enpleguan, lehengo Elf Aquitaine beretu baitzuen.

## Palmaresa

* European Challenge Cup
** Txapelduna (1): 2000.
** Finalista (1): 2005.
* Top 14
** Txapelduna (3): 1928, 1946, 1964.
* Yves du Manoir Kopa/Frantziako Errugbi Kopa
** Txapelduna (3): 1939, 1952, 1997.
** Finalista (6): 1946, 1953, 1959, 1962, 1964, 1996.

## Kanpo estekak

* Taldearen webgune ofiziala (Frantsesez)
* Datuak: Q15055309
* Multimedia: Section paloise / Q15055309